**ՏԵՂԵԿԱՆՔ- ՀԻՄՆԱՎՈՐՈՒՄ**

**«ՀԱՄԱՀԱՅԿԱԿԱՆ ԲԱՆԿԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ, «ԲԱՆԿԵՐԻ ԵՎ ԲԱՆԿԱՅԻՆ ԳՈՐԾՈՒՆԵՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Իրավական ակտի ընդունման անհարժեշտությունը.**

Օրենքի նախագծերի մշակումը պայմանավորված է Համահայկական բանկի փոխակերպմամբ:

**Ընթացիկ իրավիճակը և խնդիրները.**

Համահայկական բանկը փոխարկվել է ներդրումային ֆոնդի, որի կառավարումն իրականացնում է մասնագիտացված ֆոնդը:

**Տվյալ բնագավառում իրականացվող քաղաքականությունը.**

Համահայկական բանկի առջև դրված խնդիրների արդյունավետությունն ու ճկունությունն ապահովելու նպատակով Կենտրոնական բանկը ձեռնարկել է տրանֆորմացիայի գործընթաց, որի արդյունքում Համահայկական Բանկը տրանսֆորմացվել է բանկից ներդրումային ֆոնդի:

**Առաջարկվող կարգավորման բնույթը.**

Հաշվի առնելով, որ Համահայկական բանկը փոխարկվել է ներդրումային ֆոնդի՝ անհրաժեշտ է ուժը կորցրած ճանաչել գործող իրավակարգավորումները:

**Նախագծի մշակման գործընթացում ներգրավված ինստիտուտները և անձիք.**

Նախագծերը մշակվել է ՀՀ Կենտրոնական բանկի կողմից:

**Ակնկալվող արդյունքը.**

Նախագծերի ընդունման արդյունքում կպահպանվեն «Նորմատիվ իրավական ակտերի մասին» ՀՀ օրենքի պահանջները:

**Ակտի նորմատիվ բնույթի հիմնավորվածությունը.**

Ակտը նորմատիվ բնույթի է, քանի որ նորմատիվ իրավական ակտում փոփոխություն կամ լրացում կարող է կատարվել միայն նույն տեսակի և բնույթի նորմատիվ իրավական ակտով: